Odense Adresse-Contoirs Efterretninger, 1774-11-11
Fortegnelse. Paa alle Sognepræster til Ugerslev og Bederslev Meenigheder, Skam=Herred i Fyen, som haver været efter Reformationen. 1. Hr. Hans Jensen, første Provst i Skam=Herred, og Præst til Ugerslev. Han havde Stridighed med Herremanden paa Ugerslevgaard Hr. Hans Norbye, der gik saa vidt, at Præsten blev indsperret i Kirken i alle Bøndernes Paasyn, da han vilde gaae derind at forrette sit Embede, og sad der i nogle Uger indelukt. biskopen søgte at formilde Herremanden, som dog ikke havde Jus patronatus til Kirken, men forgieves, og den arme Præst var enfoldig nok til at nedlegge sit Embede, reiste derpaa med Kone og Børn til Odense, hvor han levede kummerlig, og udgav sig for en uskyldig Lidende. Dette skeedte Aar 1564. 2. Hr. Just, en Mand efter Hr. Hans Norbyes Sind, men som formedelst stor Forbrydelse blev ved 6 Provsters Dom dømt fra Embedet. Hr. H. Norbye vilde vel bede for ham hos biskopen, men det var ligesaa forgieves, som da biskopen lod Hr. Norbye bede for Hr. Hans Jensen. 3. Hr. Hiere, var kuns i faa Uger Præst da han døde. 4. Hr. Balthazar Laurizøn. Han havde i Aaret 1566 mange Fortredeligheder ved Frue Anna Oldeland, Enke af bemeldte Hr. Hans Norbye, f. Ex, hun lod ved sine Tienere udslukke Voxlysene paa Alteret tre Gange under Guds Tieneste, hun udjog med Magt under Prædiken, Præstens Børn af en Kirke=Stoel, som hun paastod at høre hende til, ja hun viiste Præsten selv udaf Kirken, da han der holdte en Brude=Vielse paa en Søgen Dag, saa han maatte forrette Vielsen paa Kirkegaarden, efterdi bemeldte adelige Frue havde sine Fade med Meel staaende i Kirken, og hun just paa den Tid vilde aabne Fadene og lade hente noget af Meelet, allene for at giøre Præsten Fortred. Endelig kom Sagen for Rigets=Raad, da Frue Anne Norbye blev dømt i en Penge=Straf. 5. Hr. Jacob Nielsen, døde i den sorte Pest. 6. Hr. Niels Muus, lod Choret indrette og indelukke i Aaret 1594. 7. Hr. Knud Andersen Dan. 8. Hr. Lauriz Nielsen. 9. Hr. Anders Rasmusen Schytte, var Provst i Skam=Herred. 10. Hr. Friderich Hjort, døde 1696. 11. Hr. Rasmus Andersen Schytte, en Søn af næstforrige døde 1740. 12. Hr. Morten Wemmenhøi, fød i Odense 1710 af Fader Jacob Mortensen, Raadmand og Tolder i Odense, og Moder Mette Jørgens Datter Møller. 1729 deponerede fra Odense Gymnasium. 1737 blev den første Præst til Arrest=Huuset i Kiøbenhavn. 1740 kaldet til adjungeret og succederende Sognepræst for Ugerslev og Bederslev. Han døde 1769 den 31 Dec. var gift med en Datter af Hr. Rasmus Schytte. 13. Hr. Hans Steenbuch Eggeriis, fød i Kiøbenhavn. Blev kaldet af Hr. General=Major Schøller til Margaard, og af Kongen confirmeret at være Sognepræst til Ugerslev og Bederslev den 22 Martii 1770. Er gift med Catharina Wielandt Melhoft, en Præstedatter af Fyen. Jndfald. En Bondekarl skiemtede med en Pige og sagde, at han vilde komme til hende om Natten. Pigen varede, han da skulle tage sig i agt for hendes store Kiøkkenkniv; thi den pleiede hun at tage med sig til Sengs. Det blev Nat, og Karlen indfandt sig rigtig i Pigens Kammer, som raabte: Hvem er der, Karlen svarede: Det er mig, ieg vilde nok komme nærmeere; men ieg er bange for den store Kniv. O jeg dumme Bæst! sagde Pigen; Nu har jeg ladet den ligge i Kiøkkenet.